Hic sunt dracones

Hic sunt dracones (norsk: «her finnes drager», Capitalis Monumentalis: HC SVNT DRACONES) er et latinsk uttrykk som brukes om uutforsket land.

Den moderne bruken av uttrykket stammer fra en antakelse om at tidligere tiders kartmakere skrev dette ved kanten av den kjente verden. I praksis er uttrykket kun gjenfunnet på ett historisk kart; på Hunt-Lenox-globusen datert til ca. 1503–1510 er HC SVNT DRACONES skrevet på et område øst for Asia.Erin C. Blake (April 1999). Where Be "Here be Dragons"?  (besøkt 2. april 2013) B.F. de Costa, som skrev om globusen i Magazine of American History i september 1879, antok imidlertid at Dracones her viser til Dagroians, et kongerike beskrevet av Marco Polo. En annen hypotese går ut på at innskriften skyldes historier om komodovaraner på den indonesiske øygruppen.

 Referanser 

Kategori:Kartografi
Kategori:Latinske ord og uttrykk